Diari Oficial de la Generalitat Valenciana


Sumari del DOGV 6747, del 03-04-2012 (2012/2952)

Notificació de la sentència dictada en el recurs d'apel·lació número 215/2011//165/2011.
----------------------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2952


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el recurs d'apel·lació número 215/2011//165/2011. [2012/2952]  
Rotlle d'apel·lació 215/2011  
Notificació de la sentència a Pegolí Reformas y Construcciones, SL.  
M.ª Soledad Tato González-Espada, secretària de la Secció Huitena de l'Audiència Provincial d'Alacant, Tribunal de Marca Comunitària, faig saber:  
Que en el rotlle de sala que se segueix en esta secció per a substanciar el recurs d'apel·lació interposat contra la sentència dictada en el procediment que tot seguit s'indica s'ha dictat la sentència que té l'encapçalament i la dispositiva que, literalment, són com segueix:  
«Audiència Provincial d'Alacant  
Secció Vuitena. Tribunal de Marca Comunitària.  
Rotlle de sala 000215/2011//000165/2011-RG001081/2011  
Procediment juí ordinari 000209/2008  
Jutjat: Jutjat de Instància 2 de Dénia (Antic Mixt 3)  
Sentència número 440/2011  
President: Enrique García-Chamón Cervera.  
Magistrats: Luis Antonio Soler Pascual I Francisco José Soriano Guzmán.  
Alacant, 2 de novembre de 2011  
Sentència número 440/2011  
President: Enrique García-Chamón Cervera.  
Magistrat: Luis Antonio Soler Pascual.  
Magistrat: Francisco José Soriano Guzmán.  
Alacant, 2 de novembre de 2011  
La Secció Huitena de l'Audiència Provincial d'Alacant, integrada per les persones indicades al marge, ha vist les actuacions de juí ordinari número 209/2008, sobre responsabilitat per danys en l'edificació, seguides al Jutjat de Primera Instància número 2 de Dénia (Antic Mixt 3), de què coneix en grau d'apel·lació en virtut de sengles recursos entaulats, d'una banda, per la part actora, Sergio Benavent Tornero i María Amparo García Ceresola, representada per la procuradora Esther Pérez Hernández, amb la direcció del lletrat Vicente Tous Terrades, i; de l'altra, per la part codemandada, Era Pedra, SL, representada pel procurador Josep Vicente Bonet Camps, amb la direcció del lletrat Arturo Alonso Torregrosa; i, com a apel·lada, la part codemandada, Alfredo López González, representada per la procuradora María Teresa Beltrán Reig, amb la direcció de la lletrada Inmaculada Rizo Aldeguer.  
La part codemandada, Juan Almero Cebellán, no ha comparegut en esta alçada.  
La part intervinent, Pegolí Reformas y Construcciones, SL, va ser declarada en situació de rebel·lia.  
III - Part dispositiva  
Disposem: estimem de manera parcial el recurs d'apel·lació presentat per Sergio Benavent Tornero i María Amparo García Ceresola, desestimem el recurs d'apel·lació presentat per Era Pedra, SL, contra la sentència dictada pel Jutjat de Primera Instància número 2 de Dénia (Antic Mixt 3), de data 21 de setembre de 2010, en les actuacions de les quals prové este rotlle, i revoquem l'esmentada resolució, i en lloc seu:  
  
1. Estimem en part la demanda promoguda pel procurador Miguel Ángel Pedro Ruano, en nom i representació de Sergio Benavent Tornero i de María Amparo García Ceresola, contra Era Pedra, SL, Juan Almero Cebellán, Alfredo López González i contra Pegolí Reformas y Construcciones, SL, (intervinent), i condemnem:  
  
a) Era Pedra, SL, Juan Almero Cebellán, Alfredo López González i Pegolí Reformas y Construcciones, SL, a reparar solidàriament les filtracions d'aigua a la planta soterrani i l'unflament de la porta de pas per a baixar a la planta soterrani provocat per les humitats;  
b) Era Pedra, SL, i Pegolí Reformas y Construcciones, SL, a reparar solidàriament el trencament del granit col·locat a la bancada de la cuina;  
c) Era Pedra, SL, Juan Almero Cebellán i Pegolí Reformas y Construcciones, SL, a reparar solidàriament les humitats situades a les plantes primera i segona de l'habitatge;  
amb l'advertència que si no es duen a terme les esmentades reparacions dins del termini de quatre mesos, estes reparacions es faran en la fase d'execució de sentència per qui designe la part actora i a càrrec de les condemnades;  
2. Imposem al promotor Era Pedra, SL, i a la constructora Pegolí Reformas y Construcciones, SL, les costes causades en la instància a la part actora, sense que siga procedent efectuar una especial imposició a cap de les parts pel que fa a les costes causades en la instància a Juan Almero Cebellán i a Alfredo López González;  
3. Disposem la devolució del dipòsit constituït pels actors per a la preparació del recurs i disposem la pèrdua del dipòsit constituït per Era Pedra, SL.  
Notifiqueu esta sentència de forma legal i, quan pertoque, torneu les actuacions originals al jutjat de procedència, la recepció de les quals es justificarà, acompanyades del certificat literal d'esta resolució, als efectes oportuns d'execució del que s'hi ha acordat, i s'unirà un altre certificat al rotlle d'apel·lació.  
Impugnació. Esta resolució no és ferma, i es pot interposar un recurs de cassació contra esta resolució davant d'este tribunal en el cas que la resolució presente interés cassacional, i també, conjuntament, el recurs extraordinari per infracció processal, dins del termini de 20 dies comptadors des de l'endemà de la notificació.  
D'estos recursos coneixerà la Sala Civil del Tribunal Suprem (disposició final 16a de la Llei d'Enjudiciament Civil).  
En el moment de la interposició del recurs de cassació i/o de l'extraordinari per infracció processal caldrà acreditar la constitució del dipòsit per a recórrer per un import de 50 € per cada recurs que s'ingressarà en el compte de consignacions d'esta Secció Huitena obert a Banesto, sense esta acreditació no es considerarà interposat.  
Esta és la nostra sentència definitiva que, resolent en grau d'apel·lació, pronunciem, manem i firmem. Enrique Gracía-Chamón Cervera. Luis Antonio Soler Pascual. Francisco-José Soriano Guzmán».   
  
I perquè valga de notificació de forma deguda de la sentència anterior a Pegolí Reformas y Construcciones, SL, que es troba en situació de rebel·lia i el domicili del qual és desconegut, i se li fa saber que contra esta sentència podrà utilitzar, d'acord amb l'article 500 de la Llei d'Enjudiciament Civil, el recurs extraordinari per infracció processal o el de cassació, quan pertoquen, si els interposa dins del termini de cinc dies, comptador des de l'endemà de la publicació de l'edicte de notificació de la sentència, expedisc i firme este edicte.  
  
Alacant 16 de febrer de 2012.- La secretària judicial: M.ª Soledad Tato González-Espada.